ddrg/super_eurlex huggingface dataset:
DA Den Europæiske Unions Tidende C 343/17

Domstolens kendelse (Niende Afdeling) af 30. juni 2016 — Evo Bus GmbH mod Direcția Generală Regională a Finanțelor Publice Ploiești (anmodning om præjudiciel afgørelse fra Înalta Curte de Casaţie şi Justiţie — Rumænien)

(Sag C-55/16) (1)

((Præjudiciel forelæggelse - artikel 99 i Domstolens procesreglement - fælles merværdiafgiftssystem - ret til tilbagebetaling - ottende direktiv 79/1072/EØF - betingelser for opnåelse af tilbagebetalingen - pålæggelse af andre betingelser end dem, der er fastsat i artikel 3 og 4 - forpligtelse til at føre bevis for betaling af afgiften - spørgsmål, om ordningen er lovlig))

(2016/C 343/27)

Processprog: rumænsk

Den forelæggende ret

Înalta Curte de Casaţie şi Justiţie

Parter i hovedsagen

Sagsøger: Evo Bus GmbH

Sagsøgt: Direcția Generală Regională a Finanțelor Publice Ploiești

Konklusion

Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet er til hinder for en medlemsstats lovgivning, hvorefter de afgiftspligtige personer for at udøve deres ret til tilbagebetaling af merværdiafgiften pålægges en generel forpligtelse til at føre bevis for betalingen af denne afgift.

(1) EUT C 145 af 25.4.2016.
DA Den Europæiske Unions Tidende C 343/17

Domstolens kendelse (Femte Afdeling) af 5. juli 2016 — Banco Popular Español SA og PL Salvador SARL mod Maria Rita Giraldez Villar og Modesto Martínez Baz (anmodning om præjudiciel afgørelse fra Juzgado de Primera Instancia no 11 de Vigo — Spanien)

(Sag C-7/16) (1)

((Præjudiciel forelæggelse - artikel 99 i Domstolens procesreglement - direktiv 93/13/EØF - urimelige kontraktvilkår - overdragelse af fordring - debitors ret til afvikling af denne gæld - betingelserne for udøvelse af en sådan ret))

(2016/C 343/26)

Processprog: spansk

Den forelæggende ret

Juzgado de Primera Instancia no 11 de Vigo

Parter i hovedsagen

Sagsøgere: Banco Popular Español SA og PL Salvador SARL

Sagsøgte: Maria Rita Giraldez Villar og Modesto Martínez Baz

Konklusion

Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at det ikke finder anvendelse på en national lovgivning som den i hovedsagen omhandlede, vedrørende retten til for en debitor til en fordring, som fordringshaver har overdraget til tredjemand, at indfri sin gæld ved til denne tredjemand at tilbagebetale den pris, som tredjemand har betalt for denne overdragelse.

(1) EUT C 118 af 4.4.2016.
DA Den Europæiske Unions Tidende C 326/5

Domstolens kendelse (Ottende Afdeling) af 21. juni 2016 — Salumificio Murru SpA mod Autotrasporti di Marongiu Remigio (anmodning om præjudiciel afgørelse fra Tribunale civile e penale di Cagliari — Italien)

(Sag C-121/16) (1)

((Præjudiciel forelæggelse - artikel 99 i Domstolens procesreglement - artikel 101 TEUF - vejtransport - prisen for tjenesteydelser med vejtransport af varer for tredjemands regning kan ikke være lavere end mindstedriftsomkostninger - konkurrence - omkostninger fastsat af ministeriet for infrastruktur og transport))

(2016/C 326/07)

Processprog: italiensk

Den forelæggende ret

Tribunale civile e penale di Cagliari

Parter i hovedsagen

Sagsøger: Salumificio Murru SpA

Sagsøgt: Autotrasporti di Marongiu Remigio

Konklusion

Artikel 101 TEUF sammenholdt med artikel 4, stk. 3, TEUF skal fortolkes således, at den ikke er til hinder for en national lovgivning som den i hovedsagen omhandlede, hvorefter prisen for tjenesteydelser med vejtransport af varer for tredjemands regning ikke kan være lavere end de mindstedriftsomkostninger, som fastsættes af en national myndighed.

(1) EUT C 200 af 6.6.2016.
DA Den Europæiske Unions Tidende C 270/13

Domstolens kendelse (Syvende Afdeling) af 7. april 2016 — straffesag mod Paola Tonachella (anmodning om præjudiciel afgørelse fra Tribunale di Frosinone — Italien)

(Sag C-8/16) (1)

((Præjudiciel forelæggelse - artikel 99 i Domstolens procesreglement - enslydende præjudicielle spørgsmål - artikel 49 TEUF og 56 TEUF - etableringsfrihed - fri udveksling af tjenesteydelser - hasardspil - dom fra Domstolen, hvorved det blev fastslået, at den nationale lovgivning om koncessioner på indsamling af væddemål var uforenelig med EU-retten - omstrukturering af systemet gennem et nyt udbud - vederlagsfri overdragelse af anvendelsen af egne materielle og immaterielle aktiver, som udgør nettet til forvaltning og indsamling af væddemålene - restriktion - tvingende almene hensyn - proportionalitet))

(2016/C 270/16)

Processprog: italiensk

Den forelæggende ret

Tribunale di Frosinone

Tiltalt i straffesagen

Paola Tonachella

Konklusion

Artikel 49 TEUF og 56 TEUF skal fortolkes således, at de er til hinder for en restriktiv national bestemmelse som den i hovedsagen omhandlede, hvorefter hasardspilskoncessionshaveren i forbindelse med ophøret af aktiviteten som følge af udløbet af koncessionens varighed pålægges vederlagsfrit at overdrage anvendelsen af egne materielle og immaterielle aktiver, som udgør nettet til forvaltning og indsamling af væddemål, såfremt denne restriktion går ud over, hvad der er nødvendigt for at opnå det formål, der faktisk forfølges med denne bestemmelse, hvilket det tilkommer den forelæggende ret at efterprøve.

(1) EUT C 90 af 7.3.2016.
DA Den Europæiske Unions Tidende C 129/4

Domstolens kendelse (Tiende Afdeling) af 9. februar 2017 — Francisco Rodrigo Sanz mod Universidad Politécnica de Madrid (anmodning om præjudiciel afgørelse fra Juzgado de lo Contencioso-Administrativo no 8 de Madrid — Spanien)

(Sag C-443/16) (1)

((Præjudiciel forelæggelse - artikel 99 i Domstolens procesreglement - direktiv 1999/70/EF - rammeaftalen vedrørende tidsbegrænset ansættelse, der er indgået af EFS, UNICE og CEEP - § 4 - flere på hinanden følgende tidsbegrænsede ansættelseskontrakter inden for den offentlige sektor - omstrukturering af universitetsorganisationen - national lovgivning - integration af underviserne ved de højere læreanstalter i universiteternes lektorstab - betingelse - opnåelse af en doktorgrad - omklassificering af fuldtidsstillinger til deltidsstillinger - anvendelse alene på de undervisere, der er beskæftiget som ikke-fastansatte medarbejdere - princippet om forbud mod forskelsbehandling))

(2017/C 129/05)

Processprog: spansk

Den forelæggende ret

Juzgado de lo Contencioso-Administrativo no 8 de Madrid

Parter i hovedsagen

Sagsøger: Francisco Rodrigo Sanz

Sagsøgt: Universidad Politécnica de Madrid

Konklusion

§ 4, stk. 1, i rammeaftalen vedrørende tidsbegrænset ansættelse, indgået den 18. marts 1999, der er knyttet som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en national lovgivning som den i hovedsagen omhandlede, der som led i foranstaltninger til omstrukturering af universiteternes organisation tillader de kompetente forvaltninger i den pågældende medlemsstat at halvere arbejdstiden for de undervisere ved de højere læreanstalter, der er ansat som ikke-fastansatte medarbejdere, på grund af det forhold, at de ikke er indehavere af en doktorgrad, hvorimod de undervisere ved de højere læreanstalter, der har status som tjenestemænd, men som heller ikke er i besiddelse af en doktorgrad, ikke er omfattet af den samme foranstaltning.

(1) EUT C 410 af 7.11.2016.
DA Den Europæiske Unions Tidende C 112/12

Domstolens kendelse (Sjette Afdeling) af 12. januar 2017 — Magyar Villamos Művek Zrt. mod Nemzeti Adó- és Vámhivatal Fellebbviteli Igazgatóság (anmodning om præjudiciel afgørelse fra Kúria — Ungarn)

(Sag C-28/16) (1)

((Præjudiciel forelæggelse - artikel 99 i Domstolens procesreglement - merværdiafgift - direktiv 2006/112/EF - artikel 2, 9, 26, 167, 168 og 173 - fradrag for indgående afgift - afgiftspligtig person, der både udfører økonomiske og ikke-økonomiske aktiviteter - holdingselskab, der leverer gratis ydelser til sine datterselskaber))

(2017/C 112/17)

Processprog: ungarsk

Den forelæggende ret

Kúria

Parter i hovedsagen

Sagsøger: Magyar Villamos Művek Zrt.

Sagsøgt: Nemzeti Adó- és Vámhivatal Fellebbviteli Igazgatóság

Konklusion

Artikel 2, 9, 26, 167, 168 og 173 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at et holdingselskab som det i hovedsagen omhandlede, der griber ind i administrationen af sine datterselskaber, ikke kan anses for at udøve en »økonomisk virksomhed« i direktivets forstand, når det hverken fakturerer disse selskaber for de ydelser, det har erhvervet i hele koncernens interesse eller i nogle af datterselskabernes interesse, eller momsen i denne henseende, og at et sådant holdingselskab ikke kan have ret til at fradrage den indgående moms, der er betalt for de erhvervede tjenesteydelser, for så vidt som disse tjenesteydelser vedrører transaktioner, der ikke er omfattet af nævnte direktivs anvendelsesområde.

(1) EUT C 156 af 2.5.2016.
DA Den Europæiske Unions Tidende C 104/23

Domstolens kendelse (Niende Afdeling) af 26. januar 2017 — d.d. Synergy Hellas Anonymi Emporiki Etaireia Parochis Ypiresion Pliroforikis mod Europa-Kommissionen

(Sag C-45/16 P) (1)

((Appel - artikel 181 i Domstolens procesreglement - voldgiftsbestemmelse - kontrakt med benævnelsen »Multi-level patient - specific artery and artherogenesis model for outcome prediction, decision support treatment, and virtual hand-on training (ARTreat)«, indgået i forbindelse med det syvende rammeprogram for forskning, teknologisk udvikling og demonstration (2007-2013) - ophævelse af denne kontrakt grundet uregelmæssigheder begået under opfyldelsen af en anden kontrakt indgået med Europa-Kommissionen - god tro - berettiget forventning om, at kontrakten ikke ophæves))

(2017/C 104/33)

Processprog: græsk

Parter

Appellant: d.d. Synergy Hellas Anonymi Emporiki Etaireia Parochis Ypiresion Pliroforikis (ved dikigoros K. Damis)

Den anden part i appelsagen: Europa-Kommissionen (ved R. Lyal, som befuldmægtiget)

Konklusion

1) Appellen forkastes.

2) d.d. Synergy Hellas Anonymi Emporiki Etaireia Parochis Ypiresion Pliroforikis betaler sagens omkostninger.

(1) EUT C 98 af 14.3.2016.
DA Den Europæiske Unions Tidende C 104/23

Domstolens kendelse (Tiende Afdeling) af 24. januar 2017 — Carsten René Beul mod Europa-Parlamentet og Rådet for Den Europæiske Union

(Sag C-53/16 P) (1)

((Appel - artikel 181 i Domstolens procesreglement - annullationssøgsmål - de finansielle markeders funktion - krav til udførelsen af lovpligtig revision af årsregnskaber og konsoliderede regnskaber for virksomheder af interesse for offentligheden - forordning (EU) nr. 537/2014 - regler for organisation og udvælgelse af revisorer og revisionsfirmaer for virksomheder af interesse for offentligheden - ikke individuelt berørt - åbenbart afvisningsgrundlag))

(2017/C 104/34)

Processprog: tysk

Parter

Appellant: Carsten René Beul (ved Rechtsanwälte H.-M. Pott og T. Eckhold)

De andre parter i appelsagen: Europa-Parlamentet (ved D. Warin og P. Schonard, som befuldmægtigede) og Rådet for Den Europæiske Union (ved M. Balta og R. Wiemann, som befuldmægtigede)

Konklusion

1) Appellen forkastes.

2) Carsten René Beul betaler sagens omkostninger.

(1) EUT C 191af 30.5.2016.
DA Den Europæiske Unions Tidende C 86/21

Kendelse afsagt af Domstolens præsident den 30. november 2016 — The Queen, på vegne af: Prospector Offshore Drilling SA m.fl. mod Her Majesty’s Treasury og Commissioners for Her Majesty’s Revenue and Customs (anmodning om præjudiciel afgørelse fra High Court of Justice Queen’s Bench Division (Administrative Court) — Det Forenede Kongerige)

(Sag C-72/16) (1)

(2017/C 086/25)

Processprog: engelsk

Domstolens præsident har besluttet, at sagen skal slettes af registret.

(1) EUT C 136 af 18.4.2016.
DA Den Europæiske Unions Tidende C 86/2

Domstolens kendelse (Ottende Afdeling) af 8. december 2016 — Angel Marinkov mod Predsedatel na Darzhavna agentsia za balgarite v chuzhbina (anmodning om præjudiciel afgørelse fra Administrativen sad Sofia-grad — Bulgarien)

(Sag C-27/16) (1)

((Præjudiciel forelæggelse - artikel 53, stk. 2, i Domstolens procesreglement - direktiv 2000/78/EF og 2006/54/EF - anvendelsesområde - åbenbart afvisningsgrundlag - Den Europæiske Unions charter om grundlæggende rettigheder - gennemførelse af EU-retten - foreligger ikke - åbenbart inkompetent))

(2017/C 086/02)

Processprog: bulgarsk

Den forelæggende ret

Administrativen sad Sofia-grad

Parter i hovedsagen

Sagsøger: Angel Marinkov

Sagsøgt: Predsedatel na Darzhavna agentsia za balgarite v chuzhbina

Konklusion

Det er åbenbart, at anmodningen om præjudiciel afgørelse indgivet af Administrativen sad Sofia-grad (forvaltningsdomstolen i Sofia, Bulgarien) ved afgørelse af 28. december 2015 skal afvises, for så vidt som den vedrører Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv og Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv.

Det er åbenbart, at Den Europæiske Unions Domstol ikke har kompetence til at besvare de forelagte spørgsmål, idet de vedrører artikel 30 og 47 samt artikel 52, stk. 1, i Den Europæiske Unions charter om grundlæggende rettigheder.

(1) EUT C 111 af 29.3.2016.
DA Den Europæiske Unions Tidende C 63/9

Domstolens kendelse (Sjette Afdeling) af 10. november 2016 — Edra Construzioni Soc. coop. og Edilfac Srl mod Comune di Maiolati Spontini (anmodning om præjudiciel afgørelse fra Tribunale Amministrativo Regionale per le Marche — Italien)

(Sag C-140/16) (1)

((Præjudiciel forelæggelse - artikel 99 i Domstolens procesreglement - offentlige kontrakter - direktiv 2004/18/EF - direktiv 2014/24/EU - deltagelse i en udbudsprocedure - tilbudsgiver, der i tilbuddet undlader at angive de erhvervsmæssige udgifter vedrørende sikkerhed på arbejdspladsen - retslig forpligtelse til at anføre denne angivelse - udelukkelse fra kontrakten uden mulighed for at berigtige denne undladelse))

(2017/C 063/14)

Processprog: italiensk

Den forelæggende ret

Tribunale Amministrativo Regionale per le Marche

Parter i hovedsagen

Sagsøgere: Edra Construzioni Soc. coop. og Edilfac Srl

Sagsøgt: Comune di Maiolati Spontini

Procesdeltager: Torelli Dottori SpA

Konklusion

Ligebehandlingsprincippet og gennemsigtighedsforpligtelsen, som gennemført ved Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, skal fortolkes således, at de er til hinder for, at en tilbudsgiver udelukkes fra en offentlig udbudsprocedure, såfremt denne ikke overholder en forpligtelse til klart i tilbuddet at angive de erhvervsmæssige udgifter vedrørende sikkerhed på arbejdspladsen — idet manglende overholdelse heraf sanktioneres med udelukkelse fra proceduren — som ikke udtrykkeligt følger af udbudsdokumenterne eller national lovgivning, men af en national ret i sidste instans’ fortolkning af denne lovgivning og af udfyldning af manglerne i disse dokumenter. Ligebehandlingsprincippet og proportionalitetsprincippet skal ligeledes fortolkes således, at de ikke er til hinder for, at der gives denne tilbudsgiver mulighed for at afhjælpe situationen og opfylde denne forpligtelse inden for en frist, der fastsættes af den ordregivende myndighed.

(1) EUT C 200 af 6.6.2016.
DA Den Europæiske Unions Tidende C 195/6

Domstolens kendelse (Sjette Afdeling) af 6. april 2017 — Pénzügyi Ismeretterjesztő és Érdek-képviseleti Egyesület (PITEE) mod Europa-Kommissionen

(Sag C-464/16 P) (1)

((Appel - artikel 181 i Domstolens procesreglement - begæring om aktindsigt i Kommissionens dokumenter - afslag - annullationssøgsmål - artikel 19 i statutten for Den Europæiske Unions Domstol - repræsentation for Unionens retsinstanser - advokat, der ikke er tredjemand i forhold til appellanten - åbenbart afvisningsgrundlag - artikel 47 i Den Europæiske Unions charter om grundlæggende rettigheder - ret til adgang til effektive retsmidler og til en upartisk domstol - åbenbart, at appellen delvis ikke kan antages til realitetsbehandling, delvis er ugrundet))

(2017/C 195/07)

Processprog: tysk

Parter

Appellant: Pénzügyi Ismeretterjesztő és Érdek-képviseleti Egyesület (PITEE) (ved Rechtsanwalt D. Lazar)

Den anden part i appelsagen: Europa-Kommissionen (ved H. Krämer og F. Erlbacher, som befuldmægtigede)

Konklusion

1) Appellen forkastes.

2) Pénzügyi Ismeretterjesztő és Érdek-képviseleti Egyesület (PITEE) betaler sagsomkostningerne.

(1) EUT C 402 af 31.10.2016.
DA Den Europæiske Unions Tidende C 168/18

Domstolens kendelse (Ottende Afdeling) af 2. marts 2017 — straffesag mod Juraj Sokáč (anmodning om præjudiciel afgørelse fra Nejvyšší soud České republiky — Den Tjekkiske Republik)

(Sag C-497/16) (1)

((Præjudiciel forelæggelse - artikel 99 i Domstolens procesreglement - narkotikaprækursorer - forordning (EF) nr. 273/2004 - artikel 2, litra a) - begrebet »registrerede stoffer« - undtagelse for lægemidler - direktiv 2001/83/EF - artikel 1, nr. 2) - begrebet »lægemiddel« - lægemiddel, der indeholder ephedrin eller pseudoephedrin - forordning (EF) nr. 111/2005 - artikel 2, litra a) - begrebet »registrerede stoffer« - bilag - lægemidler, der indeholder ephedrin eller pseudoephedrin, omfattet - ingen betydning for anvendelsesområdet for forordning (EF) nr. 273/2004))

(2017/C 168/23)

Processprog: tjekkisk

Den forelæggende ret

Nejvyšší soud České republiky

Tiltalt i straffesagen

Juraj Sokáč

Konklusion

»Lægemidler« som omhandlet i artikel 1, nr. 2), i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, som ændret ved Europa-Parlamentets og Rådets direktiv 2004/27/EF af 31. marts 2004, der indeholder »registrerede stoffer« som omhandlet i artikel 2, litra a), i Europa-Parlamentets og Rådets forordning (EF) nr. 273/2004 af 11. februar 2004 om narkotikaprækursorer, som ændret ved Europa-Parlamentets og Rådets forordning (EU) nr. 1258/2013 af 20. november 2013, såsom ephedrin og pseudoephedrin, er fortsat udelukket fra sidstnævnte forordnings anvendelsesområde, efter at Europa-Parlamentets og Rådets forordning nr. 1258/2013 og forordning (EU) nr. 1259/2013 af 20. november 2013 om ændring af Rådets forordning (EF) nr. 111/2005 om regler for overvågning af handel med narkotikaprækursorer mellem Fællesskabet og tredjelande er trådt i kraft.

(1) EUT C 22 af 23.1.2017.
1)

Artikel 107, stk. 1, TEUF skal fortolkes således, at den mekanisme, der består i en forpligtelse, der er indført ved den i hovedsagen omhandlede nationale lovgivning, til at købe elektricitet produceret i anlæg, der anvender solstrålingsenergi, til en pris, der er højere end markedsprisen, og som finansieres af de endelige elforbrugere, skal anses for at udgøre statsindgreb eller indgreb ved hjælp af statsmidler.
2)

Artikel 795, stk. 1, tredje afsnit, litra b), i forordning nr. 2454/93, som ændret ved forordning nr. 430/2010, skal fortolkes således, at medlemsstaternes toldmyndigheder kan kræve dokumentation ud over kontrakten om salg af en lystyacht til en person, som er etableret i en tredjestat, og afmelding af denne båd i den pågældende medlemsstats skibsregistre på den betingelse, at et sådant krav er i overensstemmelse med proportionalitetsprincippet.
DA Den Europæiske Unions Tidende C 300/9

Domstolens kendelse (Sjette Afdeling) af 19. juli 2017 — Lysoform Dr. Hans Rosemann GmbH og Ecolab Deutschland GmbH mod Det Europæiske Kemikalieagentur

(Sag C-663/16 P) (1)

((Appel - artikel 181 i Domstolens procesreglement - forordning (EU) nr. 528/2012 - tilgængeliggørelse på markedet og anvendelse af biocidholdige produkter - artikel 95 - Det Europæiske Kemikalieagentur (ECHA) - offentliggørelse af en liste over aktivstoffer - optagelse af et selskab som leverandør af et aktivstof))

(2017/C 300/11)

Processprog: engelsk

Parter

Appellanter: Lysoform Dr. Hans Rosemann GmbH og Ecolab Deutschland GmbH (ved avocats M. Grunchard og K. Van Maldegem samt advocate P. Sellar)

Den anden part i appelsagen: Det Europæiske Kemikalieagentur (ved M. Heikkilä og C. Buchanan, som befuldmægtigede, samt barrister P. Oliver)

Konklusion

1) Appellen forkastes.

2) Lysoform Dr. Hans Rosemann GmbH og Ecolab Deutschland GmbH betaler sagsomkostningerne.

3) Lysoform Dr. Hans Rosemann GmbH, Ecolab Deutschland GmbH, Det Europæiske Kemikalieagentur (ECHA), BASF SE og Oxea GmbH bærer deres egne omkostninger i forbindelse med interventionsbegæringen.

(1) EUT C 53 af 20.2.2017.
DA Den Europæiske Unions Tidende C 300/9

Domstolens kendelse (Sjette Afdeling) af 19. juli 2017 — Lysoform Dr. Hans Rosemann GmbH og Ecolab Deutschland GmbH mod Det Europæiske Kemikalieagentur

(Sag C-666/16 P) (1)

((Appel - artikel 181 i Domstolens procesreglement - forordning (EU) nr. 528/2012 - tilgængeliggørelse på markedet og anvendelse af biocidholdige produkter - artikel 95 - Det Europæiske Kemikalieagentur (ECHA) - offentliggørelse af en liste over aktivstoffer - optagelse af et selskab som leverandør af et aktivstof))

(2017/C 300/12)

Processprog: engelsk

Parter

Appellanter: Lysoform Dr. Hans Rosemann GmbH og Ecolab Deutschland GmbH (ved avocats M. Grunchard, K. Van Maldegem og P. Sellar)

Den anden part i appelsagen: Det Europæiske Kemikalieagentur (ved M. Heikkilä og C. Buchanan, som befuldmægtigede, bistået af barrister P. Oliver)

Konklusion

1) Appellen forkastes.

2) Lysoform Dr. Hans Rosemann GmbH og Ecolab Deutschland GmbH betaler sagsomkostningerne.

3) Lysoform Dr. Hans Rosemann GmbH, Ecolab Deutschland GmbH, Det Europæiske Kemikalieagentur (ECHA), BASF SE og Oxea GmbH bærer deres egne omkostninger i forbindelse med interventionsbegæringen.

(1) EUT C 53 af 20.2.2017.
DA Den Europæiske Unions Tidende C 249/13

Domstolens kendelse (Tiende Afdeling) af 7. juni 2017 — Holistic Innovation Institute, SLU mod Europa-Kommissionen

(Sag C-411/16 P) (1)

((Appel - artikel 181 i Domstolens procesreglement - projekter finansieret af Den Europæiske Union på området for forskning - syvende rammeprogram for forskning og teknologisk udvikling (2007-2013) - projekt eDIGIREGION - Europa-Kommissionens afgørelse om at nægte appellanten deltagelse - annullationssøgsmål og erstatningssøgsmål))

(2017/C 249/19)

Processprog: spansk

Parter

Appellant: Holistic Innovation Institute, SLU (ved abogado J.J. Marin López)

Den anden part i appelsagen: Europa-Kommissionen (ved R. Lyal, som befuldmægtiget, og avocat J. Rivas Andrés)

Konklusion

1) Appellen forkastes.

2) Holistic Innovation Institute SLU betaler sagens omkostninger.

(1) EUT C 364 af 3.10.2016.